P R O C E S V E R B A L

 Încheiat astăzi 28 august 2019 cu ocazia ședinței ordinare a Consiliului local Fârdea la care participă un nr.de 10 consilieri,domnul viceprimar Capotescu Lion ,domnul primar Lupulescu Samuelși Lăzărescu Ioan - secretar

 Se dă citire procesului verbal de la ședința anterioară și nefiind obiecții din partea domnilor consilieri se semnează de către președintele de ședință.

 Domnul consilier Lazăr Victor este ales președinte de sedință în ordine alfabetica

 Domnul consilier Lazăr Victor prezinta ordinea de zi a sedinei ordinare cu urmatoarele puncte :

 1. Proiect de hotarire privind aprobarea rectificarii bugetului local pe anul 2019.

 2. Informare privind acțiunea de control a Curții de Conturi la UAT Fârdea .Informarea a fost făcută de primar.

 3. Proiect de hotăriâre privind nominalizarea unei persoane care va tine Registrul datoriei publice locale și Registrul de evidență a garanțiilor locale a comunei Fârdea.

 4. Proiect de hotărîre privind aprobarea indicatorilor tehnico economici actualizați reprezentând noua valoare a investiției “MODERNIZARE DRUM COMUNAL DC 116,ÎN COMUNA FÂRDEA,JUDEȚUL TIMIȘ”

 5. Proiect de hotărâre privind aprobarea achiziției de servicii pentru executarea lucrărilor de întreținere și înfrumusetare a zonelor verzi din cadrul localităților comunei Fârdea

 6. Proiect de hotărâre privind aprobarea constiturii unei comisii spre a verifica modul de întreținere a pășunii de către utilizatorii cu contracte de pășunat conform celor prevăzute la art.13 alin (af) din contractul de închiriere

 7. Proiect de hotărâre privind aprobarea cotei procentuale din apa livrată utilizatorilor, pentru stabilirea cantității de apa uzată preluată la sistemul de canalizare și epurare a apelor uzate

 8. Proiect de hotărâre privind aprobarea tarifului la canalizare pentru utilizatorii serviciului de canalizare din Comuna Fârdea, Jud. Timiș

 9. Proiect de hotărâre privind atribuirea denumirii ”SCOALA PRIMARĂ DR.CAIUS STREIANU” cladirii Scolii primare cu clasele I-IV din satul Gladna Româna,comuna Fârdea ,județul Timiș.

 10. Proiect de hotărîre privind aprobarea parteneriatului cu Fundația ”Misiunea Internațională Umanitară” Timișoara,cu sediul în Fârdea-Baraj Surduc nr.700

 11 .Diverse

 Se supune la vot aprobarea ordinii de zi si se aproba in unanimitate.

 Se trece la punctul unu al ordinii de zi privind aprobarea bugetului local pe anul 2019.Domnul primar dă citire referatului privind rectificarea bugetului local pe anul 2019.Nu sunt obiecții din partea domnilor consilieri.Se supune la vot și se aprobă în unanimitate.

 La punctul doi al ordinii de zi privind acțiunea de control a Curții de Conturi la UAT Fârdea.Informarea a fost făcută de dl primar.

 La punctul trei al ordinii de zi privind nominalizarea unei persoane care va tine Registrul datoriei publice locale și Registrul de evidență a garanțiilor locale a comunei Fârdea.Domnul primar da citire referatului prin care o propune pe doamna contabil Bumba Maria-Delia

 Nefiind obiecții din partea domnilor consilieri se supune la vot acest proiect de hotărâre și se aprobă în unanimitate.

 La punctul patru al ordinii de zi privind aprobarea indicatorilor tehnico economici actualizați reprezentând noua valoare a investiției “MODERNIZARE DRUM COMUNAL DC 116 ,ÎN COMUNA FÂRDEA,JUDEȚUL TIMIȘ” Domnul primar dă citire referatului privin actualizarea acestor indicatori.

 Nefiind obiecții din partea domnilor consilieri se supune la vot acest proiect de hotărâre și se aprobă în unanimitate.

 La punctul cinci al ordinii de zi privind aprobarea achiziției de servicii pentru executarea lucrărilor de întreținere și înfrumusetare a zonelor verzi din cadrul localităților comunei Fârdea.

 Domnul primar da citire referatului intocmit in acest sens .

 Domnul consilier Bumba Bujor întreabă cine este firma care execută lucrările cu utilaje proprii și cu personal propriu.Ii răspunde domnul primar că firma va fi cea câștigătoare la procedura de achiziții.

 Domnul consilier Streianu Claudius solicită să se execute lucrările cu personalul angajat al primăriei.Îi răspunde domnul primar că personalul primăriei este insuficient.

 Domnul consilier Crișan Nicu propune ca la Școala din localitatea Gladna Montană ,chiriașul să execute lucrările de întreținere a spațiului.

 Domnul consilier Petrescu Ioan susține că nu există motivație pentru angajare firmă .

 Domnul consilier Petrescu Laurențiu propune să fie folosiți pentru activitatea de întreținere a spațiului verde și cei 2 angajați de la Centru de informare turistică .

 Domnul viceprimar intervine menționând că cei doi angajați de la Centru de informare refuză să răspundă la telefon și a fost nevoit a se deplasa pentru a-i anunța să vină la ședință.

 Nefiind alte discuții din partea domnilor consilieri se supune la vot acest proiect de hotarire si se aprobă cu 6 voturi ”pentru” 3 voturi”împotrivă” domnii Bumba Bujor,Filip Sorin și Streianu Claudius,și două ”abțineri” domnii Izgherian Mircea și Petrescu Ioan

 La punctul șase al ordinii de zi privind aprobarea constiturii unei comisii spre a verifica modul de întreținere a pășunii de către utilizatorii cu contracte de pășunat conform celor prevăzute la art.13 alin (af) din contractul de închiriere,domnul primar dă citire referatului întocmit pentru acest punct .

 Domnul consilier Crișan Nicu face mențiunea că oile de pe pășune poluează pășunea prin smocuri de lână lăsată pe pășune și solicită ca proprietarii oilor să curețe pășunea de lână.

 Domnul consilier Filip Sorin propune controlul până în luna octombrie.Pentru cei care constată comisia că nu a întreținut pășunea inchiriată să se mărească taxa de chirie prin dublare.

 Comisia propusă - Streianu Claudius –consilier membru

* Crișan Nicu –consilier membru
* Filip Sorin –consilier membru
* Capotescu Lion viceprimar președinte
* Ing.Gheța Adrian membru din partea Primariei Fârdea

 S-a stabilit perioada de control până la data de 15 septembrie .

 Nefiind obiecții din partea domnilor consilieri se supune la vot acest proiect de hotărâre și se aprobă în unanimitate.

 La punctul șapte al ordinii de zi privind aprobarea cotei procentuale din apa livrată utilizatorilor, pentru stabilirea cantității de apa uzată preluată la sistemul de canalizare și epurare a apelor uzate

 Domnul primar dă citire referatului întocmit pentru acest punct.

 Nefiind obiectii din partea domnilor consilieri se supune la vot acest proiect de hotarire si se aproba in unanimitate.

 La punctul opt al ordinii de zi privind aprobarea tarifului la canalizare pentru utilizatorii serviciului de canalizare din Comuna Fârdea, Jud. Timiș

 Domnul primar dă citire referatului întocmit pentru acest punct,prețul propus fiind de 2,50 lei/mc.Domnul consilier Izgherian Mircea întreabă cine plătește energia electrică a pompelor din căminele proprii.Ii raspunde domnul primar că fiecare beneficiar al racordului.

 Domnul viceprimar Capotescu Lion intreabă ce se întâmplă cu cei racordați la canalizare dar nu sunt racordați la apă.Se propune pentru aceștia o taxă de 25 lei/lună/racord.

 Nefiind obiectii din partea domnilor consilieri se supune la vot acest proiect de hotarire si se aproba in unanimitate.

 La punctul nouă al ordinii de zi privind aprobarea atribuirii denumirii ”SCOALA PRIMARĂ DR.CAIUS STREIANU” cladirii Scolii primare cu clasele I-IV din satul Gladna Româna,comuna Fârdea ,județul Timiș.

 Domnul primar dă citire referatului intocmit pentru acest punct al ordinii de zi

 Domnul consilier Streianu Claudius propune să rămână denumirea de Școala primară Gladna Română.

 Domnul consilier Petrescu Ioan propune să primească denumirea de Școală primară”Prof.Negrea Ioan” având meritele profesorului Negrea Ioan.

 Nemaifiind obiectii din partea domnilor consilieri se supune la vot acest proiect de hotarire si se aproba cu 6 voturi ”pentru” și 5 ”abțineri” domnii consilieri Izgherian Mircea,Petrescu Ioan,Bumba Bujor,Filip Sorin.

 Se trece la punctul 10 al ordinii de zi privind aprobarea parteneriatului cu Fundația ”Misiunea Internațională Umanitară” Timișoara,cu sediul în Fârdea-Baraj Surduc nr.700 .

 Domnul primar dă citire referatului întocmit pentru aprobarea acestui parteneriat.

 Domnul consilier Petrescu Ioan întreabă de ce dacă Fundația este din Timișoara are sediul la Fârdea.Domnul consilier Capotescu Lion și domnul consilier Streianu Claudius intreabă care este Statutul fundației domnul consilier Petrescu Laurențiu solicită să fie lăsați să beneficieze de baza sportivă și copii din comuna Fârdea.reprezentantul fundației prezent în plenul consililui local a expus pe scurt Statutul fundației respectiv tabără cu activități educative ,limba engleză,muzică,sport,abilități de dezvoltare personală și socială.Pentru copii care sunt în tabără se percepe o taxă minimă în funcție de timpul petrecut în tabără.

 Nefiind obiectii din partea domnilor consilieri se supune la vot acest proiect de hotarire si se aproba in unanimitate.

 Se trece la ultimul punct al ordinii de zi Diverse

 Se discută cererea de cumpărare teren concesionat a domnului Radinoiu Dan Ionel.S-a votat începerea demersurilor cu 8 voturi ”pentru” si 3 ”abțineri”.

 La cererea Societății Culturale Țara Almajului de solicitare sprjin financiar,domnul consilier Petrescu Ioan propune suma de 2000 lei.se supune la vot se aproba cu 11 voturi ”pentru”.

 In continuare se citește petitia domnul Pârvoni Victor –consilier al primarului, inregistrata cu nr.3538/21.08.2019,aceasta a fost prezentata de catre domnul consilier Lazar Victor

 Domnul consilier Streianu Claudius ia cuvintul si face vorbire despre discutiile contradictorii cu domnul Parvoni Victor mentionind starea de nervozitate de moment si provocarea care a avut loc .

 Domnul presedinte de sedinta Lazar Victor intreaba de ce a fost inclus si dinsul in discutiile contradictorii apoi expune prevederile OUG 57/2019 privind comportamentul necesar a se adopta in sedintele consiliului Local.

 In final domnul consilier Streianu Claudius isi retracteaza comportamentul neadecvat.

 Epuizindu-se de discutat punctele de pe ordinea de zi se declara sedinta inchisa

 Presedinte de sedinta Secretar

**ROMÂNIA**

**JUDEȚUL TIMIȘ**

**COMUNA FÂRDEA**

**CONSILIUL LOCAL**

 **HOTĂRÂREA Nr.48**

 **din data de 28 august 2019**

 privind rectificarea bugetului de venituri şi cheltuieli al Consiliului Local al comunei

 Fârdea pentru anul 2019

 Consiliul local al comunei Fârdea, jud. Timiş, întrunit în şedinţa ordinară

 Având în vedere referatul nr.3600/28.08.2019 a compartimentului de specialitate al primăriei

 Având în vedere avizul favorabil al comisiei de specialitate a consiliului local.

 În conformitate cu prevederile art. 129 alin (1) și (2) lit “b” alin (4) lit “a”, și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta

 H O T Ă R Â R E :

 **Art.1.** Se aprobă rectificarea bugetului Consiliului local Fârdea pe anul 2019,astfel :

 **La partea de venituri se majorează :**

 Trim III indicatorul 36.02.50 cu suma de 25 mii lei

 Trim III indicatorul 42.02.65 cu suma de 285.65 mii lei

 **La partea de cheltuieli se majorează :**

 Trim III capitolul 65.03.01-71.01.01 cu suma de 2.88 mii lei

 Trim III capitolul 65.03.02-71.01.01 cu suma de 12.32 mii lei

 Trim III capitolul 65.04.01 -71.01.01 cu suma de 181.39 mii lei

 Trim III capitolul 67.50.00-71.01.01 cu suma de 89.06 mii lei

 Trim III capitolul 84.03.01-71.01.30 cu suma de 25 mii lei

 **Art.2.** Prezenta hotărâre a fost adoptată cu 11 voturi”pentru”din 11 consilieri prezenți și 11 consilieri în funcție

 **Art.3**. Prezenta hotărâre se comunică ;

 Instituţiei Prefectului Judeţul Timiş-Direcţia controlul legalitătii actelor

 DGFP Timiș

 Birou contabilitate

 Administrația Finanțelor Publice Făget

 La dosar

 Afişaj

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan

ROMÂNIA

JUDEȚUL TIMIȘ

COMUNA FÂRDEA

CONSILIUL LOCAL

 **HOTĂRÂREA Nr.49**

 **din data de 28 august 2019**

 privind numirea persoanei care va ţine Registrul datoriei publice locale

 şi Registrul de evidenţă a garanţiilor locale a comunei Fârdea

 Consiliul local al comunei Fârdea, întrunit în ședință ordinară ,

 Având în vedere:

 - referatul intocmit de catre primarul comunei Fârdea, înregistrat cu numărul 3645/28.08.2019 prin care se propune numirea persoanei care va ţine Registrul datoriei publice locale şi Registrul de evidenţă a garanţiilor locale a comunei Fârdea

 - proiectul de hotărâre al comisiei pentru programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ,

 În conformitate cu :

 - prevederile capitolului I, punctul 9 din Ordinul ministrului finanţelor publice nr. 1059/2008 privind aprobarea Normele metodologice pentru înregistrarea şi raportarea datoriei publice, cu modificările şi completările ulterioare;

 - prevederile art. 62 alin. (5) – (8) din Legea nr. 273/2006 privind finanțele publice locale, cu modificările şi completările ulterioare;

 - prevederile Ordonanţei de urgenţă nr. 64/2007 privind datoria publică, cu modificările şi completările ulterioare;

 În conformitate cu prevederile art. 129 alin (1) și (2) lit “a” alin (14), și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

 H O T Ă R Â R E :

 Art.1. Se numeşte doamna BUMBA MARIA-DELIA,inspector asistent în cadrul Compartimentului buget-finanțe pentru a ţine Registrul datoriei publice locale şi Registrul de evidenţă a garanţiilor locale.

 Art.2 . Cu ducerea la îndeplinire a prezentei hotărâri se încredinţează doamna Bumba Maria Delia

 Art.3. Prezenta hotărâre a fost adoptată cu 11 voturi “pentru” din 11 consilieri in functie .

 Art.4 Prezenta hotarâre se comunică

 -Instituției Prefectului județului Timiș –Direcția controlul legalități actelor

 - Primarului comunei Fârdea

 - celei de la art.1

 - La dosar

 - afișaj

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan

ROMÂNIA

JUDEŢUL TIMIŞ

COMUNA FÂRDEA

CONSILIUL LOCAL

 **HOTĂRÂREA Nr.50**

 **din data de 28 august 2019**

 privind aprobarea indicatorilor tehnico economici actualizati reprezentind noua valoare a investitiei

 “MODERNIZARE DRUM COMUNAL DC 116 ,ÎN COMUNA FÂRDEA,JUDEȚUL TIMIȘ”

 Consiliul Local al comunei Fârdea, judeţul Timiş,întrunit în ședință ordinară

 Având în vedere:

 -HCL nr .24 din data de 14 martie 2017 privind aprobarea indicatorilor tehnico – economici și a documentației de avizare a lucrărilor de intervenții (D.A.L.I.), precum și a asigurării finanțării de la bugetul local a unor categorii de cheltuieli care nu se finanțează de către stat prin P.N.D.L. pentru obiectivul de investiții “Modernizare drum comunal DC 116, în comuna Fârdea, județul Timiș”

 - referatul cu nr.3641/28.08.2019 al primarului comunei Fârdea

 - proiectul de hotărâre al comisiei pentru programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ, având şi avizul Comisiei pentru administraţie publică locală, juridică, apărarea ordinei şi linistei publice, a drepturilor cetăţenilor;

 În conformitate cu prevederile art. 129 alin (1) și (2) lit “b” alin (4) lit ”d”, și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

:

 HOTĂRÂRE

 Art. 1. – Se aproba indicatori tehnico economici actualizati reprezentind valoarea investitiei “MODERNIZARE DRUM COMUNAL DC 116 ÎN COMUNA FÂRDEA,JUDEȚUL TIMIȘ” conform documentației întocmite de SC mGM DESING SRL (anexa la prezenta)

 Art. 2. - Ducerea la indeplinire a prezentei hotărâri se încredinteaza domnului LUPULESCU Samuel- primarul comunei Fârdea.

 Art.3.Prezenta hotărâre a fost aprobată cu 11 voturi „pentru” din 11 consilieri prezenți și 11 consilieri în funcție.

 Art. 4. – Prezenta hotărâre se comunică:

 - Instituţiei Prefectului Judeţului Timiş- Directiei pentru verificarea legalitatii actelor si contencios administrativ;

 - D-lui Primar;

 - Dosar hotărâri;

 - Cetăţenilor comunei Fârdea, prin afişare.

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan

ROMÂNIA

JUDEȚUL TIMIȘ

COMUNA FÂRDEA

CONSILIUL LOCAL

 **HOTĂRÂREA Nr.51**

 **din data de 28 august 2019**

 privind aprobarea achiziției de servicii pentru executarea lucrărilor de întreținere și

 înfrumusetare a zonelor verzi din cadrul localităților comunei Fârdea

 Consiliul local al comunei Fârdea, întrunit în ședință ordinară ,

 Având în vedere:

 - referatul intocmit de catre primarul comunei Fârdea, înregistrat cu nr.3636/28.08.2019 prin care se propune achiziția de servicii pentru executarea lucrărilor de întreținere și înfrumusetare a zonelor verzi din cadrul localităților comunei Fârdea.

 - proiectul de hotărâre al comisiei pentru programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ,

 În temeiul Legii nr.98/2016 privind achizițiile publice

 În conformitate cu prevederile art. 129 alin (1) și (2) lit “d” și alin (7) lit”s” , și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

 H O T Ă R Â R E :

 Art.1. Se aproba achiziția serviciilor pentru executarea lucrărilor de întreținere și înfrumusetare a zonelor verzi din cadrul localităților comunei Fârdea

 Art.2 . Cu ducerea la îndeplinire a prezentei hotărâri se încredinţează primarul comunei Fârdea si persoana responsabila cu achizitiile publice.

 Art.3. Prezenta hotărâre a fost adoptată cu 6 voturi “pentru” , 3 voturi ”împotriva” și 2 abțineri din 11 consilieri prezenți și 11 consilieri in funcție .

 Art.4 Prezenta hotarâre se comunică

 -Instituției Prefectului județului Timiș –Direcția controlul legalități actelor

 - Primarului comunei Fârdea

 - responsabil achiziții

 - contabiltate

 - La dosar

 - afișaj

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan

ROMÂNIA

JUDEȚUL TIMIȘ

COMUNA FÂRDEA

CONSILIUL LOCAL

 **HOTĂRÂREA Nr.52**

 **din data de 28 august 2019**

 privind aprobarea constiturii unei comisii spre a verifica modul de întreținere a pășunii de către utilizatorii cu contracte de pășunat conform celor prevăzute la art.13 alin (af) din contractul de închiriere

 Consiliul local al comunei Fârdea, întrunit în ședință ordinară ,

 Având în vedere:

 - referatul intocmit de catre primarul comunei Fârdea, înregistrat cu nr.3637/28.08.2019 prin care se propune constiturea unei comisii spre a verifica modul de întreținere a pășunii de către utilizatorii cu contracte de pășunat conform celor prevăzute la art.13 alin (af) din contractul de închiriere

 - proiectul de hotărâre al comisiei pentru programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ,

 În conformitate cu prevederile art. 129 alin (1) și (2) , art.14 , și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

 H O T Ă R Â R E :

 Art.1. Se constituie comisia pentru verificarea modului de întreținere a pășunii de către utilizatorii cu contracte de pășunat conform celor prevăzute la art.13 alin (af) din contractul de închiriere în următoarea componență:

* Capotescu Lion – viceprimar –președinte
* Streian Claudius – consilier –membru
* Crișan Nicu - consilier –membru
* Filip Sorin – consilier- membru
* Gheța Adrian – inspector de specialitate cadastru agricol -membru

 Art.2 . Cu ducerea la îndeplinire a prezentei hotărâri se încredinţează membrii comisiei.

 Art.3. Prezenta hotărâre a fost adoptată cu 11 voturi“pentru”din 11 consilieri prezenți și 11 consilieri în funcție .

 Art.4 Prezenta hotarâre se comunică:

 -Instituției Prefectului județului Timiș –Direcția controlul legalități actelor

 - Primarului comunei Fârdea

 - membrilor comisiei

 - compartiment impozite și taxe locale

 - La dosar

 - afișaj

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan

ROMÂNIA

JUDEȚUL TIMIȘ

COMUNA FÂRDEA

CONSILIUL LOCAL

  **HOTĂRÂREA Nr.53**

 **din data de 28 august 2019**

 privind aprobarea cotei procentuale din apa livrată utilizatorilor, pentru stabilirea cantității de apa

 uzată preluată la sistemul de canalizare și epurare a apelor uzate

 Consiliul local al comunei Fârdea, jud. Timiş, întrunit în şedinţă ordinară

 Având în vedere

 -prevederile art. 8, al. (2), litera i) din Legea serviciilor comunitare de utilități publice, nr. 51/2006, cu modificările și completările ulterioare, republicată;

 - prevederile art. 17, al. (1), si art. 12, al. (1), litera i) din Legea serviciului de alimentare cu apa si canalizare, nr. 241/2006, cu modificările si completările ulterioare, republicată;

 - prevederile regulamentului cadru al serviciului de alimentare cu apă și canalizare, în speță art. 177, al. (1) si (2), aprobat prin Ordinul președintelui A.N.R.S.C. nr. 88/2007;

 -prevederile Normelor metodologice de stabilire, ajustare sau modificare a prețurilor și tarifelor, aferente serviciului de alimentare cu apă și canalizare, aprobate prin Ordinul presedintelui A.N.R.S.C. nr. 65/2007;

 - referatul nr.3638//28.08.2019 a primarului comunei Fârdea.

 - proiectul de hotărâre avizat de comisia pentru programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ,

 În conformitate cu prevederile art. 129 alin (1) și (2) lit”d” , alin.(7) lit”n”, și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

 **H O T Ă R Â R E :**

 **Art.1. Se aprobă pentru populatie** cota procentuală de 80 % din cantitatea de apă potabilî livrată unui utilizator din rețelele de distribuție ale sistemelor de alimentare cu apă și canalizare ale Comunei Fârdea, în vederea stabilirii cantității de apă uzată preluată la sistemul de canalizare al Comunei Fârdea.

 **Art. 2.** **Pentru restul utilizatorilor**, agenți economici și instituții publice, cota procentuală este de 100 % din apa livrată, adică toată cantitatea de apa livrată într-o perioadă de timp (perioadă de facturare) se deversează și la canalizare. Exceptie fac agenții economici care prin procesele lor de fabricație, produsul lor finit, înglobeaza o cantitate de apă. Pentru aceștia, cantitatea de apă preluată la canalizare se stabilește cu fiecare în parte prin contractul de prestare/furnizare, pe baza unui calcul (breviar de calcul) sau studiu, întocmit de proiectantul de specialitate al utilizatorului respectiv.

 **Art.3**. Prezenta hotărâre a fost adoptată cu 11 voturi“pentru” din 11 consilieri prezenți și 11 consilieri în funcție

 **Art.4.** Prezenta hotărâre se comunică :

 - Instituției Prefectului județului Timiș –Direcția controlul legalități actelor

 - Primarul comunei Fardea;

 - Compartimentele de specialitate interesate

 - A.N.R.S.C. – Agentia Teritoriala Deva.

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan

ROMÂNIA

JUDEȚUL TIMIȘ

COMUNA FÂRDEA

CONSILIUL LOCAL

 **HOTĂRÂREA Nr.54**

 **din data de 28 august 2019**

 privind aprobarea tarifului la canalizare pentru utilizatori serviciului de canalizare

 din Comuna Fârdea, Jud. Timiș

 Consiliul local al comunei Fârdea, jud. Timiş, întrunit în şedinţă ordinară

 Având în vedere

 -prevederile Legi serviciilor comunitare de utilităţi publice, nr. 51/2006, cu modificările şi completările ulterioare, republicată, în speță art. 8, al. (3), litera k);

 - prevederile Legi serviciului public de alimentare cu apa si canalizare, nr. 241/2006, republicată cu modificîrile şi completările ulterioare, în speță prevederile art. 12, al. (1), litera j);

 -referatul primarului nr. 3582/27.08.2019 privind expunerea de motive cu privire la necesitatea aplicarii unui tarif la canalizare pina la obtinerea avizelor de specialitate de la autoritatea competentă pe domeniu, A.N.R.S.C. București;

 - proiectul de hotărâre avizat de comisia pentru programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ,

 În conformitate cu prevederile art. 129 alin (1) și (2) ,lit ”b” alin (4) lit ”c” , și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

 **H O T Ă R Â R E :**

 **Art.1**. Se aprobă tariful serviciului de canalizare și epurare a apelor uzate, preluate de la utilizatorii serviciului de alimentare cu apa și canalizare din Comuna Fârdea, județul Timiș, populație, agenți economici și instituții publice, la nivelul de 2,50 lei/mc, fara TVA, conform fișei de fundamentare de stabilire a tarifului la canalizare, anexată prezentei hotărâri.

 **Art.2** Se stabilește tariful de 25 lei/luna/racord pentru serviciulde canalizare și epurare a apelor uzate, pentru cei care sunt racordați la reteaua de canalizare și nu sunt racordați la rețeaua de apă.

 **Art.3.** Tariful de 2,50 lei/mc respective 25 lei/lună/racord, la canalizare si epurare a apelor uzate, se va aplica incepand cu data de 1.10.2019 pina la obtinerea Avizului de tarif pentru canalizare de la autoritatea competenta pe domeniu, ANRSC Bucuresti.

 **Art.4**. Cu ducerea la îndeplinire a prezentei hotărâri se încredinţează primarul Comunei Fardea.

 **Art.5**. Prezenta hotărâre a fost adoptată cu 11 voturi“pentru” din 11 consilieri prezenți și 11 consilieri în funcție

 **Art.6.** Prezenta hotărâre se comunică :

 - Instituției Prefectului județului Timiș –Direcția controlul legalități actelor

 - Primarul comunei Fârdea;

 - Compartimentele de specialitate interesate

 - A.N.R.S.C. – Agentia Teritoriala Deva.

 PREȘEDINTE DE ȘEDINȚĂ Contrasemnează –p Secreta

 consilier Lazăr Victor Lăzărescu Ioan

ROMÂNIA

JUDEȚUL TIMIȘ

COMUNA FÂRDEA

CONSILIUL LOCAL

 **HOTĂRÂREA Nr.55**

 **din data de 28 august 2019**

 privind atribuirea denumirii ”SCOALA PRIMARĂ DR.CAIUS STREIANU”

 clădirii Școlii primare cu clasele I-IV din satul Gladna Româna,comuna Fârdea ,județul Timiș.

 Consiliul local al comunei Fârdea, jud. Timiş, întrunit în şedinţă ordinară

 Având în vedere referatul nr.3640/28.08.2019 a primarului comunei Fârdea.

 - proiectul de hotărâre avizat de comisia pentru programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ,

 În temeiul prevederilor art.2 lit “d”din OG nr.63/2002 privind atribuirea sau schimbarea de denumiri,cu modificările și completările ulterioare.

 În conformitate cu prevederile art. 129 alin (1) și (2) lit”c” , alin.(6) lit”d”, și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

 **H O T Ă R Â R E :**

 Art.1 Se aproba atribuirea denumirii ”SCOALA PRIMARĂ DR.CAIUS STREIANU” clădirii Școlii primare cu clasele I-IV din satul Gladna Româna,comuna Fârdea ,județul Timiș.

 Art.2. Ducerea la îndeplinire a prevederilor prezentei hotarâri revine primarului comunei Fârdea

 Art.3. Prezenta hotărâre a fost adoptată cu 6 voturi“pentru”si 5 ”abțineri” din 11 consilieri prezenți și 11 consilieri în funcție.

 Art.4 Prezenta hotarâre se comunică:

 -Instituției Prefectului județului Timiș –Direcția controlul legalități actelor

 - Primarului comunei Fârdea

 - La dosar

 - afișaj

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan

**ROMÂNIA**

**JUDEŢUL TIMIŞ**

**COMUNA FÂRDEA**

**CONSILIUL LOCAL**

**HOTĂRÂRE Nr.56**

**din data de 28 august 2019**

 privind aprobarea parteneriatului cu Fundația ”Misiunea Internațională Umanitară” Timișoara,cu sediul în Fârdea-Baraj Surduc nr.700

 Consiliul local al comunei Fârdea, jud. Timiş, întrunit în şedinţă ordinară

 Având în vedere referatul nr.3639/28.08.2019 a primarului comunei Fârdea.

 **- proiectul de hotărâre**  avizat favorabil de Comisia pentru învațământ cultură sănătate sport turism și protecție socială , programe de dezvoltare economico-socială, buget –finanţe, administrarea domeniului public şi privat al comunei, agricultură, gospodarire comunală, protecţia mediului, servicii şi comerţ;

 În conformitate cu prevederile art. 129 alin (1) și (2) lit”e” , alin.(9) lit”a”, și art.139 coroborat cu art.196 alin (1) lit “a” din Ordonanța de Urgență a Guvernului nr.57/2019 privind Codul Administrativ, Consiliul Local al comunei Fârdea adoptă prezenta:

**HOTĂRÂRE**

 **Art.1.** - Se aprobă parteneriatul cu Fundația ”Misiunea Internațională Umanitară” Timișoara,cu sediul în Fârdea-Baraj Surduc nr.700**.**

 **Art.2. –** Ducerea la indeplinire a prezentei hotărâri se încredințează domnului SAMUEL LUPULESCU – primarul comunei Fârdea.

 **Art.3.** Prezenta hotărâre a fost adoptată cu 11 voturi“pentru” din 11 consilieri prezenți și 11 consilieri în funcție.

 **Art. 4. –** Prezenta hotărâre se comunică:

 - Instituţiei Prefectului Judeţului Timiş- Directiei pentru verificarea legalității actelor și contencios administrativ;

 - Fundația ”Misiunea Internațională Umanitară” Timișoara ;

 - D-lui Primar;

 - Dosar hotărâri;

 - Cetăţenilor comunei Fîrdea, prin afişare.

 PREȘEDINTE DE ȘEDINȚĂ Contrasemnează –p Secretar

 consilier Lazăr Victor Lăzărescu Ioan